[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	20 februarie 2017

	Nr.
	4c-7/767


R A P O R T

asupra propunerii legislative pentru modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. Plx 443/2016 din 10.10.2016, cu dezbaterea pe fond, în procedură obişnuită, a propunerii legislative pentru modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.407/27.04.2016)

· avizul favorabil al Comisiei pentru buget, finanţe şi bănci 
(nr.4c-2/681/02.11.2016)

· avizul favorabil al Comisiei juridice, de disciplină şi imunităţi 
(nr.4c-11/1109/2016)

· avizul negativ al Comisiei pentru drepturile omului, culte şi problemele minorităţilor naţionale (nr.4c-5/807/26.10.2016)

· avizul negativ al Comisiei pentru egalitatea de şanse pentru femei şi bărbaţi (nr.4c-17/1021/18.10.2016)

· punctul de vedere, negativ, al Guvernului (nr.1006/25.05.2016).

Propunerea legislativă are ca obiect de reglementare modificarea şi completarea Legii nr.76/2002, în sensul adoptării unei proceduri de acordare a indemnizaţiei de şomaj care să degreveze atât şomerii, cât şi angajatorii, de a procura şi elibera documente care stau la baza acordării indemnizaţiei de şomaj.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 15 februarie 2017 au participat, în conformitate cu prevederile art.55 din Regulamentul Camerei Deputaţilor, republicat, din partea Ministerului Muncii şi Justiţiei Sociale:
· d-l Adrian Dobre - Secretar de Stat 

· d-na Tania Grigore – director.
La lucrările comisiei şi-au înregistrat prezenţa 16 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 4 octombrie 2016.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
În urma finalizării dezbaterilor, Comisia propune Plenului Camerei Deputaţilor respingerea iniţiativei legislative deoarece, în temeiul art.108 din Constituţia României, Guvernul este cel care adoptă Hotărâri  ce se emit pentru organizarea executării legilor. Prin adoptarea Hotărârii Guvernului nr.174/2002, se detaliază modalitatea de identificare, stabilire şi certificare a stagiilor de cotizare în sistemul asigurărilor de şomaj, acest aspect fiind caracteristic normelor de aplicare şi nu se regăsesc explicitate la nivel de lege.

PREŞEDINTE,



SECRETAR,


Adrian SOLOMON


CSÉP Éva-Andrea
Întocmit,

Consilier parlamentar Adriana Breazu

